
  Nr.12390/20.10.2023
                                                                                                                         Vizat,                                                                                       
                                                                                                                Serviciul Juridic prin 

                                                                                                            Raportul de avizare nr….

                                                                                                                                 Vizat,

                                                                                                                  Direcția Economică

Raport de specialitate

privind rectificarea bugetului de venituri și cheltuieli pe anul 2023
 al  Direcției de Asistență  Socială
În fundamentarea cheltuielilor pentru anul 2023 au fost luate în considerare prevederile Legii nr.273/2006 privind finanțele publice  locale, a Legii nr.368/2022 privind bugetul de stat pe anul 2023, prevederile Legii asistenței sociale nr. 292/2011.


Prin bugetul de venituri și cheltuieli aprobat pentru anul 2023, Direcția de Asistență  Socială realizează, la nivel local, măsuri de asistență și protecție socială în ceea ce privește protecția copilului, a familiei, a persoanei vârstnice, a persoanei cu handicap, precum și a altor persoane aflate în dificultate.

Obiectivul Direcţiei de Asistenţă  Socială îl constituie acordarea de servicii sociale specializate, menite să asigure prevenirea, limitarea sau înlăturarea efectelor temporare sau permanente ale situaţiilor de risc din domeniul protecţiei copilului, familiei, persoanelor singure, persoanelor vârstnice, persoanelor cu handicap, precum şi a oricăror persoane aflate în nevoie ce pot genera marginalizarea sau excluderea socială.

În structura Direcției de Asistență Socială se află Serviciul Cabinete medicale școlare,  format din 10 cabinete de medicină generală și 6 cabinete de medicină dentară, ale căror cheltuieli se regăsesc în propunerile de buget ale instituției pentru anul 2023, dar care nu acoperă necesarul pentru cheltuielile de personal până la finele anului.

Conform prevederilor art.II din O.U.G nr.42/2023 pentru modificarea și completarea Legii nr.95/2006 privind reforma în domeniul sănătații și pentru modificarea și completarea altor acte normative, la art.3^, alin.1, lit. f , care precizează că începând cu data de 01 august a.c. , beneficiază de o indemnizație de 500 lei, persoanele care ocupă funcția de asistent medical și altele similare, indiferent de nivelul studiilor, precum și funcțiile asimilate conform O.U.G. nr.144/2008, personal medico-sanitar salarizat potrivit anexei nr.II din Legea-cadru nr.153/2017, cu modificările și completările ulterioare, în cadrul Serviciului Cabinete medicale școlare beneficiază de acordarea acestor indemnizații un număr de 61 asistente medicale.
Având în vedere creșterea numărului de salariați, precum și acordarea de  indemnizații  asistentelor medicale, propunem suplimentarea bugetului cu suma de 835.000 lei, sumă ce trebuie asigurată de Direcția de Sănătate Publică a județului Mehedinți, conform Contractului nr.3743/28.03.2023.

Direcția de Asistență Socială acordă asistență socială în caz de invaliditate a persoanelor cu handicap grav, prin achitatea indemnizaților pentru persoane cu handicap grav sau prin achitatrea salariilor asistenților personali ai persoanelor cu handicap grav.


La subcapitolul bugetar – Asistență socială în caz de invaliditate ( 68.02.05.02) – Titlul IX- indemnizații pentru persoane cu handicap grav a fost alocată suma de 35.410.000 lei, iar plata până la sfârșitul anului se estimează a fi de 41.453.000 lei,rezultând un deficit în sumă de 6.043.000 lei.

Plata indemnizațiilor pentru persoane cu handicap grav în sumă de 41.453.000 lei este formată astfel :

· 29.958.000  - indemnizații achitate în perioada ianuarie - septembrie  

·   3.513.000  - indemnizații aferente lunii septembrie (1852 indemnizații x 1898 lei)

·    3.909.000 - indemnizații aferente lunii octombrie ( 1880 indemnizații x 2079 lei)

·    3.909.000 - indemnizații aferente lunii noiembrie _1880 indemnizații x 2079 lei)

·        164.000 -79 indemnizații de acordat pe terioada concediului de odihnă a asistenților personali


Menționăm că pentru achitarea indemnizațiilor pentru persoane cu handicap grav aferente lunii octombrie și a indemnizațiilor acordate acestora în perioada concediului de odihnă a asistentului personal este necesar suplimentarea bugetului de venituri și cheltuieli cu suma de 2.134.000 lei, formată din 213.400 lei buget local și 1.920.600 lei buget de stat.
Dat fiind faptul că la același subcapitol bugetar – Titlul I-Cheltuieli de personal există un excedent în sumă de 150.000 lei, se impune transferarea sumei excedentare la indemnizații pentru persoane cu handicap grav, motiv pentru care suma necesară pentru achitarea indemnizațiilor persoanelor cu handicap grav aferente lunii octombrie este de  1.984.000 lei, formată astfel : 198.400 lei buget local și 1.785.600 lei buget de stat.

  Având în vedere numărul mare de dosare care beneficiază de ajutor pentru încălzirea locuinței cu combustibili solizi pentru  sezonul rece, precum și de suplimentul de energie ce se acordă lunar pe parcursul întregului an, s-a constatat că sumele prevăzute în bugetul pentru anul 2023 sunt insuficiente, motiv pentru care solicităm suplimentarea bugetului cu suma de 300.000 lei, care conform art.28 din Legea nr. 226/2021 privind stabilirea măsurilor de protecție social pentru consumatorul vulnerabil de energie se asigură din bugetul de stat, prin bugetul Ministerului Muncii și Protecției Sociale. 
Creșa, unitate de îvățămâmt în subordinea Direcției de Asistență Socială, oferă servicii de îngrijire, protecție și nutriție, servicii de supraveghere a stării de sănătate a copilului precum și servicii de informare și consiliere pentru copil  și familie, servicii de terapie logopedică, etc.
Peronalul de specialitate din unitatea de învățământ antepreșcolar, înființată conform H.C.L. nr.84/2022, este format din: director, personal didactic de predare, personal didactic auxiliar, personal nedidactic
Menționăm că, începând cu data de 01.01.2023, personalul din creșe a beneficiat de o majorare a salariului de bază cu 10% față de luna decembrie 2022 conform O.U.G nr.168/2022.
Deasemnea, personalul didactic este, începând cu data de 01.01.2023, salarizat conform art.4 alin.2 din Ordinul 6310/2022, acest lucru reprezentând o creștere a cheltuielilor cu salariile față de decembrie 2022.
În baza O.U.G nr.54/2023 și O.U.G. nr.57/2023 salariile de bază ale personalului didactic, didactic auxiliar și nedidactic, prevăzute în anexele nr.I și II din Legea-cadru nr.153/2017, cu modificările și competările ulterioare, începând cu luna iunie salariile au fost majorate.
Având în vedere că sumele prevăzute în bugetul local nu acoperă cheltuielile pentru  achitarea drepturilor salariale ale personalului iar în bugetul de stat sunt alocate sume insuficiente se constată că pentru achitarea salariilor personalului din creșă până la sfârșitul anului (octombrie, noiembrie) este necesar suplimentarea bugetului cu suma de 100.000 lei.
De asemenea personalului din Creșa Drobeta Turnu Severin nu i-au fost acordate voucherele de vacanță aferente anului 2023, motiv pentru care solicităm suplimentarea bugetului cu suma de 132.000 lei.
Menționăm că pentru achitarea drepturilor bănești aferente lunii octombrie este necesară suma de 10.000 lei, sumă ce poate fi acoperită din subcapitolul bugetar 68.02.50, Titlul I – Cheltuieli de personal.
Față de cele relatate  propunem rectificarea bugetului de venituri și cheltuieli al Direcției de Asistență  Socială , conform anexei.
           DIRECTOR EXECUTIV,                     ȘEF SERVICIUL FINANCIAR-CONTABILITATE,

           ALISA BIANCA ALSTANI                                      MIHAELA  ELIZA  ȘCHIOPU  
